procesaur/Wiki.mk huggingface dataset:
Јагулолики

Јагулолики — група (надред) на целокоскени риби. Најраниот постембрионален развиток кај рибите од оваа група е претставен со проѕирна ларва наречена лептоцефалус (име кое означува "мала глава").
Монофилетското потекло на оваа група не е нашироко прифатено. Едни автори сметаат дека ларвата лептоцефалус не може да е одлика врз основа на која би се образувал еден таксон. Анализите на rRNA би можеле да ја разрешат дилемата за тоа дали оваа група би можела да се смета за посебен таксон.
1 Систематика
Во оваа група се наоѓаат четири реда, 24 фамилии, 156 рода и преку 850 вида.
* Elopiformes
** Elopidae
** Megalopidae
* Albuliformes
** Albulidae
* Notacanthiformes
** Halosauridae
** Notacanthidae
* Anguilliformes
** Anguilloidei
** Nemichthyoidei
** Congroidei
** Synaphobranchoidei
* Saccopharyngiformes
** Cyematidae
** Saccopharyngidae
** Eurypharyngidae
** Monognathidae
Розети (зоологија)

Розети се мотиви во форма на роза кои ги среќаваме на крзното на некои животни како леопардот, јагуарот и други видови големи мачки. Овие комплексни формации имаат улога во камуфлирањето на животното во густите џунгли и шуми. Кога овие животни ловат, розетите симулираат различни движења на сенките помеѓу растителноста што им помага на овие мачки да не бидат забележани од пленот. Розетите често се собрани во група околу други точки или дамки кои се наоѓаат на крзното.
И јагурите и леопардите имаат розети. Главна разлика меѓу крзната на овие два вида е тоа што јагуарот има точка во центарот на повеќето розети, што не е случај со леопардот.
Толчник

Толчник (англиски: ''muddler'') е барменско помагало кое се користи слично како кујнскиот толчник, и служи за гмечење или мешање на овошја, билки и/или зачини на дното на чашата за да го ослободат својот вкус, арома или масла.
Три познати коктели во кои се употребува толчник при приготвувањето се мохито кое се прави со светол рум, кајпириња која се прави со кашаса (како и кајпирошка, варијанта на кајпириња која се приготвува со вотка наместо рум и ментол џулеп кој се прави со бурбон виски.
1 Поврзано
* Аван и толчник
Кајпирошка

Кајпирошка, кајпироска или кајпивотка (португалски: ''caipiroska'' или ''caipivodka'') е кајпириња подготвена со вотка наместо со вообичаениот бразилски рум кашаса. Името потекнува од коктелот кајпириња, но има наставка ''шка'' (или ''ска'') со цел името да изгледа повеќе руско, поради употребата на вотката која според стереотипите се смета за руски пијалак.
Берберски леопард

Берберски леопард (''Panthera pardus panthera'') — подвид на леопард ги населува Атласките планини, е доста сличен со африканскиот леопард. Овој подвид е покус и понабиен од типичниот ''Panthera pardus'', со погусто крзно кое е адаптација на снежните услови на планините каде што живее. Како и останатите леопарди и овој е снаодлив ловец и може да убие антилопа која е двапати поголема од него. Се храни и со инсекти и други мали животни, особено берберското макаки.
Ова животно се смета за загрозен подвид, сепак извештаите за бројката во дивината доста варираат. Според различни проценки, бројките варираат од изумрени во дивината со дузина во заробеништво (сепак не е сигурно дека овие единки спаѓаат во овој подвид), па до 250 единки во дивината.
Се смета дека овој подвид бил употребуван од римјаните во гладијаторските борби.
Во 1995 година, истражувачка екипа од Универзитетот во Кембриџ не успеала да докаже присутност на берберскиот леопард употребувајќи фотографски стапици. Во октомври 2002 година, шпанска експедиција спровела истражувања на Атласките планини со цел да изврши прoценка на видот. Тие не успеале да сликаат ниту една единка, но сепак пронашле траги за кои се верува дека припаѓаат на четири различни единки. Трагите укажале на присуство на женка со две малечки што покажува дека подвидот најверојатно се размножува. Всушност и некои сведоци изјавиле дека виделе млад леопард во близина на поставените фотографски стапици.
1 Наводи
* Податоците вклучуваат и кратко објаснување зошто овој подвид е критично загрозен.
Хиспано

Хиспано е термин кој значи „шпанско потекло“. Како што жител на некогашната римска Хиспанија се нарекувал Хиспано, така и еден Шпанец денес би бил Хиспано.
Се употребува на ист начин и како претставките ''англо-'', ''франко-'', ''австро-'' и други, што означува дека е некој со потекло од таа земја.
Панарски леопард

Леопардот од Панар или Панарскиот леопард бил човекојаден леопард (мажјак) кој убил и изел околу 400 луѓе во период од неколку години. Живеел во округот Кумаон во северна Индија на почетокот на XX век. Се смета дека овој леопард бил повреден од страна на ловец и не бил повеќе способен за нормален лов на плен, па затоа се свртел кон полесен плен - човекот.
Овој леопард бил убиен во 1910 година од познатиот ловец на големи мачки Џим Корбет.
1 Наводи
Авр

Авр (|Le Havre) — град во департманот Приморска Сена, во северозападна Франција, сместен на десниот брег на делтата на реката Сена и каналот Ла Манш. Авр е второто најголемо Француско пристаниште по Марсеј.
Хаски

Хаски е генерален поим за повеќе раси на кучиња кои се користат како кучиња за влечење санки. Поради нивната јачина и издрживост, името ''хаски'' се користи многу често за спортски маскоти. Хаските биле примарно користени како кучиња за влечење санки во северните региони, но сега се чуваат и како миленичиња. Историски, зборот ''хаски'' е видоизменета варијанта на дерогативниот збор "ески", кој го користат инуитските племиња откриени од страна на Европејците кои навлегле во нивните области.
Хаски се средни големи кучиња одгледани посебно за да преживеат во поларни услови. Во врска се со самојед и маламут.
Постојат два вида хаски - сибирски поголем и малку помали, алјаски. И двете имаат сина или кафена боја на очи, а 20 проценти имаат сина и кафеава боја на очи.
Топанско Поле

Топанско Поле — населба која се наоѓа во Општина Чаир. Се наоѓа во југозападниот дел на општината. На север се граничи со населбата Скопје Север.
1 Демографија
Населението во оваа населба го сочинуваат претежно Македонци (57%), а има исто така Албанци (32%), Бошњаци (10%) и други националности (1%).
Синајски леопард

Синајскиот леопард (''Panthera pardus jarvisi'') е популација на леопарди кои живеат на Синајскиот Полуостров и планините околу градот Ејлат. Опишан е како посебен подвид на леопард, но според последните генетски анализи овој леопард е всушност дел од подвидот Персиски леопард (''Panthera pardus saxicolor''). Синајскиот леопард е доста помал од африканскиот леопард и најчесто се храни со птици, глувци и пештерници. Сепак, понекогаш се храни и со козорози и други помали домашни животни.
Во мај 2007 година, еден израелец фатил синајски леопард во неговата спална соба, додека животното ја бркало и сакало да ја изеде неговата мачка. Ова докажува дека Синајскиот леопард сè уште не е изумрен во дивината.
1 Наводи
Ил-де Франс

Ил-де Франс (|Île-de-France) — регион во Франција во кој се наоѓаат 8 департмана.
Во регионот се наоѓа градот Париз. Ил де Франс е регион со најголем број на жители во франција.
Варкиза

Варкиза или Алиантос (грчки: ''Βάρκιζα'' или ''Αλίανθος'') е делумно урбанизирана зона која формира дел од општината Вари-Вула-Вулиагмени во јужна Атика, сместена источно од Мегало дактило (големиот прст).
1 Историја
Во Варкиза на 12 февруари 1945 година е потпишан договор помеѓу претставниците на грчката влада и претставниците на ЕАМ за прекинување на граѓанската војна. Граѓанската војна започнала на 4 декември 1944 година во Атина, со судир на единиците на ЕЛАС, од една страна, и владината грчка војска со полицијата од друга страна. Во судирите на владината страна зеле активно учество и англиски единици, кои за таа цел порано се истовариле во Грција. Договорот значел крај на вооружениот отпор на грчкиот народ поради тоа што ЕЛАС се обврзал да ги демобилизира своите борци и да го предаде оружјето. Подоцна, на својот VIII конгрес во 1951 Комунистичката Партија на Грција го нарекла „недопуштлив компромис и суштинска капитулација пред британските империјалисти и домашната реакција“.
Михајло Керамитчиев

Михајло Керамитчиев — македонски национален деец од Егејскиот дел на Македонија, борец за националните права на Македонците под Грција. Роден е во село Габреш, Костурско. Потекнувал од селско печалбарско семејство. Основно образование завршил во родното село, а класична гимназија во Костур. Од 1934 година е симпатизер на КПГ, а од 1935 и нејзин член. Во 1939 година е уапсен во Костур, каде што во затворите е до мај 1940 година. Учествувал во Грчко-италијанската војна и од Албанскиот фронт, заедно со други 400 Македонци, бил интерниран на островот Кефалонија. Со капитулацијата на Грција, тој се активирал и бил назначен за одоговорен по оружјето во областа Корешта. Во 1943 година, тој бил назначен за командант на резервната единица на СНОФ во Корешта. Избран бил за пратеник на ПЕЕА за Костурска околија. Во 1944 година е назначен за политички комесар на Лериско-костурската бригада и на Првата егејска ударна бригада. Член е на Политичката комисија за ослободување на Македонците под Грција, а потоа е секретар и претседател на Главниот одбор на НОФ. Во ДАГ, тој бил унапреден во чин потполковник.
Коскојазични риби

Коскојазичните риби, односно надредот Osteoglossomorpha, сочинуваат група на коскени риби во рамките на телеостеите. Кај повеќето претставници, поголем број од забите се сместени на јазикот и на горниот дел од устата. Еден позначаен член на овој надред е арапаимата (''Arapaima gigas''), најголемата слатководна риба во Јужна Америка, како и една од најголемите коскени риби воопшто. Други интересни претставници се слатководните мормириди (Mormyridae).
1 Систематика
Повеќето еволутивни линии на коскојазични риби се изумрени. Само некои, како Osteoglossiformes и два вида на месечеви ока (Hiodontiformes), опстануваат и денес.
width=70%
Основни и ''incertae sedis'' (изумрени)
* Фамилија Juiquanichthyidae Ma, 1984
* Фамилија Kuyangichthidae Liu, Ma & Liu, 1982
* Фамилија Lycopteridae Liu, Su, Huang & Chang, 1963
* Род ''Jiaohichthys''* Род ''Jinanichthys''* Род ''Liaoxiichthys''* Род ''Nierrkunia''* Род ''Paralycoptera'' Chang & Chou, 1977
* Род ''Suziichthys''
Ред Ichthyodectiformes Bardeck & Sprinkle, 1969 – булдог риби (изумрени)
* Основни и ''incertae sedis''** Род ''Ascalabothrissops'' Arratia, 2000
** Род ''Chiromystus''** Род ''Occithrissops''** Род ''Pachythrissops'' (може да припаѓа во друг таксон)
** Фамилија Allothrissopidae Patterson & Rosen, 1977
** Фамилија Thryptodontidae (може да припаѓа во друг таксон)
* Подред Ichthyodectoidei Romer, 1966
** Фамилија Ichthyodectidae
Ред Hiodontiformes
* Основни и ''incertae sedis'' (изумрени)
** Род ''Chetungichthys'' Chang & Chou, 1977
** Род ''Plesiolycoptera''** Род ''Yanbiania''* Фамилија Hiodontidae – месечеви ока
Ред Osteoglossiformes
* Основни и ''incertae sedis'' (изумрени)
** Род ''Tanolepis''** Род ''Xixiaichthys''** Фамилија Huashiidae Chang & Chou, 1977
* Подред Notopteroidei
** Фамилија Gymnarchidae
** Фамилија Mormyridae – слатководни мормириди
** Фамилија Notopteridae – пердувестогрбни риби
** Фамилија Ostariostomidae Schaeffer, 1949 (изумрени)
* Подред Osteoglossoidei
** Род ''Eurychir'' (изумрен)
** Род ''Genartina'' (изумрен)
** Род ''Musperia'' (изумрен)
** Род ''Phareoides'' Taverne, 1973 (изумрен)
** Род ''Chauliopareion'' (изумрен)
** Род ''Singida'' (изумрен)
** Фамилија Heterotididae (порано вклучуван во Osteoglossidae)
** Фамилија Osteoglossidae – аровани
** Фамилија Pantodontidae – слатководни риби-пеперуги
** Фамилија "Phaerodutidae" (изумрена)
2 Наводи
* (2008): Mikko's Phylogeny Archive – . Version of 2008-MAR-11. Retrieved 2008-NOV-20.
*
Павле Раковски

Павле Раковски — македонски национален деец од Егејскиот дел на Македонија. Роден е во село Долно Клештино, Леринско. По професија бил учител. Тој бил комунист од пред војната. Бил активист од летото на 1943 година во Воденско. Во јули 1944 година, тој бил член на Штабот на Воденскиот македонски баталјон. Бил член на Политичката комисија на Македонците во Грција, а од пролетта на 1945 година, тој бил член на Секретаријатот на Главниот одбор на НОФ.
Лазо Дамовски

Лазар Дамовски - Ошенски ( - ) — македонски деец од Егејска Македонија.
Роден е во селото Ошени, Костурско. Уште како дете е принуден заедно со татко си да печалбарува во Грција. Во градот Лариса се вклучува во синдикалното движење, а подоцна влегува во редовите на КПГ. Поради неговата активност е избран во раководството на партијата. Бил апсен повеќепати од грчката полиција, а Втората светска војна ја затекнал како заточеник на островот Акронавплија. По ослободувањето од затворот во јуни 1941 година, активно работи во организацијата ЕАМ, секретар е на Окружниот комитет на КПГ во Лариса, потоа во Епир, а кон крајот на 1943 година доаѓа за секретар на СНОФ за Костурско. Не се согласува со ставот на КПГ по македонското прашање, поради што е уапсен и деградиран од истата партија. По спогодбата на Варкиза пребегнува во НР Македонија, каде ја продолжува својата политичка активност сè до неговата смрт во 1970 година.
1 Поврзано
* Славјаномакедонски народноослободителен фронт
Леопард од Рудрапрајаг

Леопардот од Рудрапрајаг се претпоставува дека убил преку 125 луѓе пред да биде убиен од познатиот ловец на големи мачки - Џим Корбет.
Во период од 8 години, никој не се осмелувал ноќе да се движи по патот кој ги поврзувал градовите Кенардат и Бадринат (Индија) од страв да не навлезе на територијата на леопардот. Всушност, само неколку селани излегувале од своите куќи. Леопардот бил толку храбар што ги кршел вратите од колибите, скокал преку прозорците или влегувал преку ѕидовите направени од кал или слама. Британскиот парламент побарал помош од Корбет есента 1925 година. Во градот Рудрапрајаг постои и спомен-плоча која го означува местото каде леопардот бил застрелан. Постои и панаѓур кој се одржува во овој град со цел комеморација на убивањето на леопардот, а месното население често го смета Корбет за саду (практикант на јога кој ги постигнал трите цели во животот).
1 Во медиумите
* Ова животно бил главна тема во англискиот телевизиски филм од 2005 година, со име „Леопардот човекојадец од Рудрапрајаг“ (''The Man-Eating Leopard of Rudraprayag'').
2 Наводи
*''The Man-eating Leopard of Rudraprayag'', Џим Корбет, Oxford university press, ISBN 0-19-562256-1
Леопард од централните покраини

Леопардот од централниоте покраини познат и како Ѓаволски итриот пантер, бил човекојаден индиски леопард (мажјак) кој за период од неколку години убил над 150 луѓе, сите жени и деца. Овој леопард напаѓал во Централните покраини (Индија) на почетокот на 20 век. Леопардот ловел секои 2-3 дена, секогаш на различна локација од последната, и понекогаш овие напади биле оддалечени и 32-48 километри. Нападите предизвикале голема паника меѓу населението, па месното население ретко излегувало од нивните домови само или ненаоружано.
1 Лов на леопардот
Непознат британски ловец, откако собрал доволно информации од локалната власт, поставил штаб во едно поголемо село. По 10 дена, ловецот бил информиран дека леопардот влегол во колиба во село кое било оддалечено една милја (1,6 километри) од неговиот штаб, и неуспешно се обидел да одвлече мало девојче. Два дена подоцнa, леопардот повторно нападнал во друго село. Ловецот 3 недели го барал леопардот но потрегата била неуспешна.
Со растењето на бројот на жртвите, ловецот планирал до го премести логорот, но момче од село кое било оддалечено само 4 милји (6,4 киломтри) тврдел дека леопардот го одвлечкал неговиот брат додека ги воделе кравите. Ловецот го нашол телото на момчето и останал да чека надевајќи се дека леопардот ќе се врати. Леопардот се вратил ноќта, но ловецот не успеал да го застрела поради темнината. Леопардот се враќал повеќепати таа ноќ, но обидите на ловецот останале неуспешни. По изгрејсонце, леопардот го немало, а ловецот безуспешно трагал по него. Втората ноќ леопардот се доближил до шаторот на ловецот, меѓутоа избегал откако бил забележан од селаните.
2 Убивање на леопардот
Три дена подоцна леопардот нападнал коза на гондиски сточар. Леопардот за кратко време повторно се вртил на истото место и бил застрелан од страна на фармерот. Крзното и дел од содржината во стомакот (во која имало човечка коса, што докажувало дека леопардот е човекојадец), му биле покажани на британскиот ловец. Ловецот ја откупил кожата за 10 рупии, и подоцна запишал дека кожата и ноктите во солидна состојба, што не се очекувало од старо и немоќно животно. По проучување на крзното не биле откриени никакви знаци на стари повреди кои би го спречиле леопардот да лови вистински плен, поради што заклучиле дека најверојатно леопардот како младенче бил хранет со човечко месо од неговата мајка, за која исто така се смета дека била човекојадец.
3 Наводи
*''A Devilish Cunning Panther'' from ''Tales from the Outposts'', Pardesi, Blackwood, 1933 © 1933 by William Blackwood and Sons
Монпелје

Монпелје (фр. ''Montpellier'', окс. ''Montpelhièr'') — град во јужна Франција. Тој е главен град на регионот Лангдок-Русијон и е сместен во департманот Еро.
Населението во градот брои 251.392, а во поширокото градско подрачје — преку 600.000 жители (2006).
1 Поврзано
* ФК Монпелје
Protacanthopterygii

Protacanthopterygii претставува надред на зракоперки.
Овој надред се состои од целокоскени риби со примитивна градба на телата. Се одликуваат со:
* можност за опстанок во поголем број на станишта
* повеќе од 24 прешлени
* адипозна перка (масна перка)
* мезокоракоидна коска
* јазично‘рскавични заби
* горна вилица која не можат да ја испапчат нанадвор
* комисурни влакна на неколку коски
* еден надорбитален отвор и без гуларна плочка.
Коктел боцка

Коктел боцка е кратка цилиндрична боцка направена од дрво, која е заострена на двата краја. Вообичаено се користи како ражен за да ги држи декорациите (на пример вишни или маслинки) во коктели и исто така за служење на храна (како мали „коктел“ колбавчиња или сечено сирење и ананас) на забави.
1 Поврзано
* Чепкалка за заби
* Коктел чадорче
2 Дополнителна литература
** Br Med J (Clin Res Ed). 1987 декември 19-26; 295(6613):1658. ''Повреди од коктел боцки: одложена дијагноза на страно тело под кожата.'' PMID 2891400
Кечигови риби

Кечиговите риби или Acipenseriformes претставуваат ред на зракоперки.
Некои од поважните одлики на кечиговите риби се:
* ‘Рскавичен внатрешен скелет
* Недостаток на тела на прешлените
* Присуство на спирален набор во цревото и
* Артеријален конус во срцето.
1 Видови
1.1 Acipenseriformes
Ред Acipenseriformes
* Фамилија Acipenseridae
** Потсемејство Acipenserinae
*** Род ''Acipenser''****''Acipenser baerii''***** Сибирска кечига, ''Acipenser baerii baerii''***** Бајкалска кечига, ''Acipenser baerii baicalensis''**** Кратконосна кечига, ''Acipenser brevirostrum'' (САД)
**** Јангцекјаншка кечига, ''Acipenser dabryanus''**** Езерска кечига, ''Acipenser fulvescens'' (САД)
**** Руска кечига, ''Acipenser gueldenstaedtii''**** Зелена кечига, ''Acipenser medirostris''**** Сахалинска кечига, ''Acipenser mikadoi''**** Јапонска кечига, ''Acipenser multiscutatus''**** Јадранска кечига, ''Acipenser naccarii''**** Фрингебарбелска кечига, ''Acipenser nudiventris''****''Acipenser oxyrinchus'' (САД)
***** Заливска кечига, ''Acipenser oxyrinchus desotoi''***** Атлантска кечига, ''Acipenser oxyrinchus oxyrinchus''**** Персиска кечига, ''Acipenser persicus''**** Стерлет, ''Acipenser ruthenus''**** Амурска кечига, ''Acipenser schrenckii''**** Кинеска кечига, ''Acipenser sinensis''**** Стериска кечига, ''Acipenser stellatus''**** Европска кечига, ''Acipenser sturio'' (познат и како "балтичка кечига")
**** Бела кечига, ''Acipenser transmontanus''*** Род ''Huso''**** Моруна, ''Huso huso''**** Калугска кечига, ''Huso dauricus''** Потсемејство Scaphirhynchinae
*** Род ''Scaphirhynchus''****''Scaphirhynchus albus''**** Лопатоносна кечига, ''Scaphirhynchus platorynchus''**** Алабамска кечига, ''Scaphirhynchus suttkusi''*** Род ''Pseudoscaphirhynchus''**** Џуџеста кечига, ''Pseudoscaphirhynchus hermanni''**** Сирдарска кечига, ''Pseudoscaphirhynchus fedtschenkoi''**** Амударска кечига, ''Pseudoscaphirhynchus kaufmanni''* Фамилија Polyodontidae
** Род ''Polyodon''*** Американски веслонос, ''Polyodon spathula'' (САД)
** Род ''Psephurus''*** Кинески псефурус, ''Psephurus gladius''
2 Наводи
* Мартин Хохлејтнер и Јорн Геснер, ''The Sturgeons and Paddlefishes of the World: Biology and Aquaculture''* Мартин Хохлејтнер, Јорн Геснер и Сергеј Подушка, ''The Bibliography of Acipenseriformes''
Рен (град)

Рен (|Rennes) — град во северозападна Франција. Се наоѓа во регионот Бретања каде воедно е и главен град на регионот исто како и во департманот Ил и Вилен.
Со 206.229 жители (1999) Рен е 11-ти град во Франција по број на население.
1 Географија
Рен се наоѓа во северозападна Франција на реката Вилен, на исток во Бретања. Се простира на површина од 50,39км². Во поширокото урбано подрачје околу градот живеат над 550.000 жители.
2 Стопанство
Во Рен се наоѓа фабриката за автомобили Ситроен. Покрај автомобилската индустрија во градот е развиена и телекомуникациската индустрија.
3 Спорт
Најпознат клуб од градот е ФК Стад Рен, кој игра во Лига 1 првата француска фудбалска лига.
Страв

Страв — чувство предизвикано од согледана опасност или закана која предизивкува објавување на промени во метаболизмот и во одредени органски функции и на крај промена во однесувањето, како што се: бегство, криење или замрзнување од перцепираните трауматски настани. Стравот кај луѓето може да се случи како реакција на одреден специфичен стимул  кој се јавува во сегашноста или во очекување на идните закани што се сметаат како ризик за телото или животот. Одговорот на стравот произлегува од перцепцијата на опасност која доведува до конфронтација  или бегство или избегнување на заканата (исто така познат како „бори се-или-бегај“ одговор), која во екстремни случаи на страв (ужас и терор) може да биде одговор на замрзнување или парализа. Кај луѓето и животните, стравот се менува со процесот на разбирањето и учењето. На тој начин, стравот е оценето како рационално или соодветно и ирационални или несоодветна. Ирационален страв се нарекува фобија.
1 Стравот како тема во уметноста и во популарната култура
1.1 Стравот како мотив во книжевноста
* „Страв“ — песна за деца на хрватскиот поет Григор Витез.* „СТрав“ (српски: ''Страх'') — песна на српскиот поет Оскар Давичо.* „На срцето, молејќи го да нема страв“ (англиски: ''To His Heart, Bidding it Have no Fear'') - песна на ирскиот поет Вилијам Батлер Јејтс.* „Страв“ - збирка поезија на шведскиот писател Пер Лагерквист од 1916 година.* „Свештен страв“ - песна на македонскиот поет Анте Поповски.* „Леб и страв“ (српски: ''Hleb i strah'') - кус роман на српскиот писател Милисав Савиќ од 1991 година.* „Нашиот страв“ - песна на полскиот поет Збигњев Херберт.
1.2 Стравот како мотив во популарната музика
* „Страв од смртта“ (хрватски: ''Strah od smrti'') — песна на хрватската рок-група Азра.* „Кога Мики вели дека се плаши“ (хрватски: ''Kada Miki kaže da se boji'') — песна на Азра од 1981 година.<ref>''Sunčana strana ulice, Komuna, CD 1002.
* „Во страв од стравот“ (англиски: ''In Fear of Fear'') — песна на британската рок-група Баухаус од 1981 година.
* „Стравот е најдобриот пријател на човекот“ (англиски: ''Fear Is A Man's Best Friend'') — песна на американскиот рок-музичар Џон Кејл (''John Cale'') од 1974 година.
* „Страв“ (англиски: ''Fear'') — музички албум на Џон Кејл од 1974 година.
* „Страв и виски“ (англиски: ''Fear And Whiskey'') — музички албум на британската рок-група Меконс (''Mekons'') од 1985 година.
* „Страв од црна планета“ (англиски: ''Fear Of A Black Planet'') — песна на американската рап-група Паблик енеми (''Public Enemy'') од 1990 година.
* „Бранови на стравот“ (англиски: ''Waves of Fear'') — песна на американскиот рок-музичар Лу Рид од 1982 година.
* „Страв“ (англиски: ''Fear'') — песна на британската поп-пејачка Шаде (''Sade'') од 1985 година.
* „Страв“ (англиски: ''Fear'') — песна на американската рок-група ''Throwing Muses'' од 1986 година.
Утро

Утро, утрина или сабајле — првите часови на денот. Според други определби може тоа е делот од денот кој најчесто се смета дека е помеѓу полноќта или зората и пладнето.
1 Утрото како тема во уметноста и во популарната култура
1.1 Утрото како тема во книжевноста
* „Утро во пустината Гоби“ — песна на монголскиот поет Сормуниршин Дашдоров.* „Утро крај езеро“ — песна на македонската поетеса Јованка Денкова.* „Утро“ - поетски циклус на рускиот поет Станислав Лакоба од 1970-1971 година.* „Есенско утро“ — песна на македонскиот поет Блаже Конески од 1953 година.* „Утро“ — песна на македонскиот поет Блаже Конески.<ref>Блаже Конески, 'Везилка''. Скопје: Арс Ламина - публикации, Арс Либрис, 2021, стр. 37.
* „Утро“ - песна на рускиот поет Владимир Мајаковски од 1912 година.
* „Утро“ — песна на македонскиот поет Матеја Матевски.
* „Утро“ — песна на Матеја Матевски.
* „Зимско утро (пет песни)“ - поетски циклус на рускиот писател Борис Пастернак од 1918-1919 година.
* „Зимско утро“ — песна на рускиот поет Александар Пушкин од 1829 година.
* „Утрото над нас“ - песна на Кочо Рацин.
* „Утрина“ — песна на македонскиот писател Бошко Смаќоски.
* „Наутро во часот ран“ — песна на македонскиот поет Стојан Тарапуза.
* „Утро (Будење на елементите)“ - песна на рускиот поет Данил Хармс од 1930 година.
1.2 Утрото како тема во музиката
* Јутро (српскохрватски = утро) — југословенска рок-група, основана во 1971 година.
* „Добро утро, добро утро“ (англиски: ''Good Morning Good Morning'') — песна на британската рок-група Битлси (''The Beatles'') од 1967 година.
* „Неделно утро“ (англиски: ''Sunday morning'') — песна на американската рок-група Велвет андерграунд од 1966 година.
* „Три часот наутро“ (англиски: ''Three O'Clock In The Morning'') — композиција на американскиот џез-музичар Декстер Гордон (''Dexter Gordon'') од 1962 година.
* „Едно утро“ (српски: ''Jednog jutra'') — песна на српската група Дарквуд даб (''Darkwood Dub'') од 1998 година.
* „Утринска прошетка“ (германски: ''Morgenspaziergang'') — песна на германската електронска група Крафтверк (''Kraftwerk'') од 1974 година.
* „Зазорување на утрото“ (англиски: ''Morning Dawning'') — песна на британската рок-група ''The Creatures'' од 1983 година.
* „Утринска тема“ — песна на македонската рок-група Леб и сол од 1978 година.
* „Замаглено утро“ (англиски: ''Misty Morning'') — песна на јамајската реге-група ''Bob Marley & The Wailers'' од 1978 година.
* „Саботно утро“ (англиски: ''Saturday Morning'') — песна на американската рок-група Мит папетс (''Meat Puppets'') од 1982 година.
* „Утро во Челси“ (англиски: ''Chelsea Morning'') — песна на канадската музичарка Џони Мичел (''Joni Mitchell'') од 1969 година.
* „Добро утро“ (српски: ''Добро јутро'') — песна на српската рок-група Рибља чорба од 1982 година.
* „Некое сомотно утро“ (англиски: ''Some Velvet Morning'') — песна на американското дуо Ненси Синатра (''Nancy Sinatra'') и Ли Хејзелвуд (''Lee Hazlewood'') од 1968 година.
* „Рано наутро“ (српски: ''Rano izjutra'') — песна на српската рок-група Шарло Акробата (''Šarlo Akrobata'') од 1981 година.
Минчо Фотев

Минчо Фотев (познат како Мина Фотев), ― македонски комунист и национален деец од Егејскиот дел на Македонија. Роден е во Рупишта, Костурско. Учесник во ЕЛАС од пролетта на 1943 година. Секретар е на НОМС за Егејска Македонија од 1945, а со обединувањето, тој станал член на Покраинскиот одбор на младинската организација ЕПОН за Егејска Македонија. На 20 мај 1947 година, тој бил суспендиран од оваа функција и повторно е активиран во мај 1949 година, како секретар на НОМС за Егејска Македонија.
Стразбур

Стразбур (|Strasbourg) или Штрасбург (|Straßburg, алзашки: ''Strossburi'') — град во департманот Долна Рајна, во регионот Голем Исток, во традиционалната област Алзас, Франција.
1 Географија
Стразбур е сместен на две реки, Лил и Рајна, како и меѓу две планини: Вож и Шварцвалд, на самата граница меѓу Германија и Франција. Стразбур е поврзан со редовна автобуска и трамвајска линија со малиот град Кел што се наоѓа на другата страна на Рајна, во Германија.
2 Историја
Низ историјата, Стразбур бил освојуван од Римјаните, Германите, Хуните и Франките. Подоцна, градот бил наизменично под власт на Франција и Германија.
3 Знаменитости од градот
Најпознатиот дел на градот е Пети Франс (Мала Франција), со убавата архитектура од времето на француското владеење. Во околината се наоѓаат градби од времето кога градот бил под германска власт, како: Операта од 19 век, во која опери поставувал Вагнер, како и црквата Св. Тома, во која свирел Моцарт. На факултетот по филозофија држел предавања Гете. Во градот се наоѓа и големата вила на Жозефина, љубовницата на Наполеон. Голема атракција е и палатата Роан, градена во периодот 1731-1742 година, која му припаѓала на богатото и моѓно семејство Роан, кое секогаш давало по еден кардинал на францускиот двор, а по Француската револуција била пренесена во државна сопственост.
Секако, најпознатата градба во Стразбур е готската катедрала, чие целосно име е „Катедрала Нотр-дам де Стразбур“. Таа започнала да се гради во 1015 година, а денешниот изглед го добила во 1439 година. Со висина на куполата од 142 метри (втората купола никогаш не била довршена), до 1880 година, таа била највисоката градба од таков вид во светот, а денес е чеврта највиока црква во светот. Таа е позната и по астрономскиот часовник со фигури што танцуваат.
Главниот настан во Стразбур е Божикниот базар, кој трае околу 20 дена, при што го посетуваат 2,5 милиони туристи од цела Европа. Исто така, во градот се одржува саем на виното, кој е втор по големина во Франција.
4 Европски град
Поради својата двонационална и двојазична култура, градот денес претставува еден од главните градови на обединета Европа. Во Старзбур се сместени, Советот на Европа, Европскиот суд за човекови права, како и седиштето на Европскиот Парламент.
5 Стопанство
Стразбур претставува важно пристаниште и индустриски центар. Во градот е развиена трговијата со вино, хмељ и тутун, а од индустриските гранки, развиени се бродоградбата, машинската, прехранбената, текстилната и печатарската индустрија, како и металургијата.
6 Познати личности
Во Стразбур живееле Јохан Гутенберг, творецот на печатарската машина, како и најголемиот пантомимичар на XX век, Марсел Марсо.
7 Стразбур како мотив во уметноста и во популарната култура
* „Стразбур“ (''Strasbourg'') — песна на англиската рок-група Рејкс (''The Rakes'') од 2005 година.
Бесвина

Бесвина (|Σφήκα, ''Сфика'', до 1926 г. ''Μπεσφίνα'', ''Бесфина'') — поранешно село во Егејска Македонија, Република Грција, Околија Костур(Νομός Καστοριάς).
1 Географија и местоположба
Бесвина е село во грчкиот дел на Преспа на Малото Преспанско Езеро, во близина со албанската граница. Соседни села се Буковик од север, Трнаа и Рулја на исток, Брезница од југ, и Дреново од запад.
1.1 Топонимија
Ова е список на позначајните топоними во Бесвина и околината:
Позначајни топоними во атарот на Бесвина, по азбучен редослед
2 Историја
На Етнографската карта на Битолскиот Вилает од 1901 г. ''Бесвиња'' се води како чисто македонско село во Битолската каза на Битолскиот санџак со 55 куќи.
3 Демографија
Денес селото е целосно иселено. Во минатото било населено со Македонци.
3.1 Родови
Родови во селото биле: Анѓелевци, Близнаковци, Дуковци, Ѓорговци, Иљовци, Каповци, Кољковци, Лавдиниите, Љаковци, Марковци, Ничевци, Поповци, Пауните, Папазовци, Скендеровци, Чолаковци и Шашковци.
4 Личности
* Ристо Иљовски — македонски историчар и научен соработник
Харинговидни

Харинговидни — зракоперки кои припаѓаат на единствениот ред Clupeiformes во рамките на надредот Clupeomorpha. Едни од најпознатите претставници од овој ред се харингите (од фамилијата ''Clupeidae'') и сардините (од ''Engraulidae''). Оваа група ги вклучува во себе едни од најважните риби кои се користат во исхраната.
Повеќето се морски видови, но има проодни и слатководни. Најчесто се среќаваат во северната полутопка. Најголемо видово разнообразие има во западните делови на Тихиот Океан и во Индискиот Океан.
Харинговидните риби се фисостоми , што значи дека нивниот рибен меур поседува пневматски канал преку кој се поврзува со цревото. Обично кај нив отсуствува страничната линија, но пак затоа имаат карактеристични очи, перки и крлушки. По боја најчесто се сребренести со вретеновидни тела и обично живеат во големи јата. Поголемиот дел од видовите се исхрануваат со планктон, што го филтрираат со посебни коскени структури од жабрениот апарат.
1 Систематика
Овој ред содржи околу 300 вида распоредени во шест фамилии:
Ред Clupeiformes
* Фамилија Denticipitidae (дентикуларна харинга)
* Фамилија Engraulidae (сардини)
* Фамилија Pristigasteridae
* Фамилија Chirocentridae (волчји харинги)
* Фамилија Clupeidae
* Фамилија Sundasalangidae
Света Столица

Света Столица (на |Sancta Sedes, на |Santa Sede) — јурисдикција на бискупот на Рим, попознат како папа, која го вклучува апостолскиот епископски престол на Римската бискупија со универзална свештеничка јурисдикција на светската Римокатоличка црква, како и суверен ентитет во меѓународното право, кој управува со Ватикан.
Според католичката традиција, Светата Столица е основана во првиот век од страна на светите Петар и Павле и е жариште на ехваристичкото единство на католиците низ светот. Како суверен ентитет, Светата Столица има седиште, работи во и практикува „ексклузивна власт“ над Државата на градот Ватикан, современа независна енклава во Рим, чиј суверен исто така е папата.
Светата Столица е управувана од Римската курија, која е централна власт на Римокатоличката црква.
Иако Светата Столица понекогаш метонимиски се нарекува „Ватикан“, државата Ватикан е одделно воспоставена со Латеранскиот договор од 1929 година помеѓу Светата Столица и Италија за да се обезбеди временска, дипломатска и духовна независност на папството. Имајќи го тоа предвид, нунциите, кои се папски дипломати во државите и во меѓународните организации, се признаени како претставници на Светата Столица, а не на државата Ватикан, што пак е пропишано во канонското право на Римокатоличката црква.
Светата Столица одржува билатерални дипломатски односи со над 180 суверени држави, потпишува конкордати и други договори и извршува мултилатерална дипломатија со повеќе меѓувладини организации, меѓу кои се вбројуваат и Обединетите нации и нејзините агенции, Советот на Европа, Организацијата за безбедност и соработка на Европа и Организацијата на американски држави.
Гренобл

Гренобл — град во југоисточна Франција близу до Алпите, на реката Изер, во департманот Изер, каде што воедно е и главен град. Бројот на жители во 1999 година изнесувал 153.317, додека во поширокиот регион над 520.000 жители.
Дижон

Дижон (|Dijon) — град во источно-централна Франција, главен град на департманот Златен Брег и регионот Бургундија. Во градот живеат околу 157.000 жители и со тоа Дижон е 18-ти град во Франција според број на население.
Градот е збратимен со Скопје.
1 Географија
Дижон е оддалечен 300 км од главниот град Париз, 200 од Женева и Лион. Градот има поволна географска положба бидејќи низ него поминуваат значајни железнички линии и автопатишта.
2 Стопанство
Во градот се развиени повеќе стопански гранки од кои најбитни се:
* Прехранбена индустрија
* Металургија
* Механичка индустрија
* Транспорт
* Земјоделство
* Фармацевтска индустрија
3 Гастрономија
Дижон се смета за еден од светските центри на гастрономијата. Во градот секоја есен се одржува меѓународниот саем за кулинарство. Околу Дижон се наоѓа и познатото Бургоњско виногорје.
3.1 Сенф
Дижон во светски рамки е најмогу познат по својот сенф.
Дижонскиот сенф настанал во 1856 година кога Жан Нижон ги заменил традиционалните состојки со незрело грозје
познато во Франција како “вержис”, со тоа добивајќи сенф со сладок и хармоничен вкус,подоцна станувајќи познат деликатес ширум светот.
Дижонскиот сенф ретко може да се најде на пазарот како трговска марка и доколку некој сака да го проба оригиналниот вкус ќе може да го најде само во Дижон.
4 Познати луѓе од Дижон
* Густав Ајфел, француски инженер и металург, ( конструктор на Ајфеловата кула
* Анри Дарси, физичар
* Огист Моро, вајар
Ситроен

Ситроен (Citroën) е француска марка на автомобили. Започнува со производство во 1919 година од страна на Андре Ситроен.
1 Историја
Еден од најпознатите модели на Ситроен е Ситроен 2ЦВ, кај нас познат и како Спачек.
2 Галерија
1701 во уметноста

1701 година во уметноста содржи некои значајни настани.
1 Настани
* Ноември – Филип Бертран станува член на Академијата за сликање и скулптура.
* 31 декември – Пјер Гобер станува член на Академијата за сликање и скулптура.
* 13-годишниот Франсоа Лемојн станува член на Академијата за сликање и скулптура.
* Питер Штрудел станува Рајхсфрајхер и е назначен за директор на пејзажната академија во Виена.
* Серија скулптури во природна големина на темата „Танц на макабре“ е преместена во стариот Нојстедтер Кирхоф по пожарот во палатата на војводата Георг во Дрезден.
2 Слики
* Џузепе Марија Креспи – ''Екстазата на Света Маргарет''* Сер Годфри Кнелер – ''Вилијам III на коњ''* Себастиано Ричи – ''Вознесение'' (Санти Апостоли, Рим)
* Ијасент Риго – Портрет на Луј XIV од Куќата на Бурбон, кралот на сонцето
3 Публикации
* Жерар де Лаирес – ''Основи на уметноста на цртање''
4 Родени
* 28 април – Франсоаз Басепорт, француски дворски сликар (починал во 1780 година)
* 29 мај – Георг Фридрих Штрас, алзашки златар и пронаоѓач на имитации на скапоцени камења и кристал (починал во 1773 година)
* 4 јуни – Теодор Верхеген, скулптор од Јужна Холандија (починал во 1759 година)
* 5 ноември – Пјетро Лонги, венецијански сликар (починал во 1785 година)
* 16 декември – Олоф Арениус, шведски портретист (починал во 1766 година)
* 21 декември – Гијом Таравал, шведски сликар од француско потекло (починал во 1750 година)
*''непознат датум''*** Јан Џорџ Фрицен, германски портретист (починал во 1775 година)
** Томас Хадсон, англиски портретист (починал во 1779 година)
** Метју Пилкингтон, ирски историчар на уметност и сатиричар (починал во 1774 година)
** Хозе Ромео, шпански сликар од барокниот период (починал во 1722 година)
5 Починати
* 1 јануари – Анри Гаскар, француски сликар (роден 1635)
* 28 март – Доменико Гвиди, скулптор (роден 1625)
* 8 мај – Јакоб де Хојш, сликар (роден 1656)
* 29 јуни – Питер Мулиер II, холандски сликар од Златното доба (роден 1637)
* 16 јули – Јустус Данкертс, холандски гравер (роден 1635)
* 24 јули – Џон Бушнел, англиски скулптор (датум на раѓање непознат)
*''непознат датум'' – Јакоб Гилиг, холандски сликар од Златното доба на мртва природа, обично риби, како и портрети (роден 1636)
1721 во уметноста

1721 година во уметноста содржи некои значајни настани.
Настани од годината 1721 во уметноста''.
1 Настани
*Конвентот Вознесение во Москва е реновиран по наредба на царот Петар I Руски.
2 слики
*Антоан Вато - ''Аџилак во Китера''
3 Раѓања
* 17 јануари – Шарл Жермен де Сен Обин, цртач и везење дизајнер на кралот Луј XV (почина 1786 ])
* 10 август – Дирк ван дер Бург, холандски уметник, сликар на пејзажи и акварел (починал 1773)
* ''датум непознат''
** Франческо Албото, италијански сликар (починал 1757)
** Жан Шарл Бакуј, француски гравер (починал 1777)
** Шарл Џозеф Флипарт, Француски сликар и гравер (починал 1797)
** Чарлс Грињон Постариот, британски гравер и цртач (починал 1810)
** Пјетро Антонио Лоренцони, италијански сликар на портрети (починал 1782)
4 Смртни случаи
*20 април – Луј Лагер, француски декоративен сликар кој работи во Англија (роден 1663)
*18 јули – Антоан Вато, сликар (роден 1684)
*3 август – Гринлинг Гибонс, Англиски мајстор резбар на дрво (роден 1648)
*3 септември - Беноит Одран Постариот, француски гравер (роден 1661)
*19 декември – Бонавентура Ламберти, италијански сликар активен главно во Рим (роден 1653)
*'' непознат датум''
**Џовани Лоренцо Бертолоти, италијански сликар активен во Џенова (роден 1640)
**Франческо Антонио Канети, италијански минијатурен сликар (роден 1652)
**Андреа дел Аста, италијански сликар (роден 1673)
**Џон Фабер Сениор, холандски гравер на портрети активен во Лондон (роден 1660)
**Лујџи Гарци, италијански сликар (роден 1638)
**Џузепе Геци, италијански сликар, активен главно во Рим (роден 1634)
**Никола Малинконико, неаполски сликар (роден 1663)
**Хосе Рисуењо, Шпански сликар кој помогнал во украсувањето на куполата на црквата во Картуски манастир (роден 1640)
1719 во уметноста

Настани во 1719 година во уметноста.
1 Настани
* Жан-Батист Удри станува член на Кралската академија за сликарство и скулптура.
2 Дела
* Браќата Дејвис од Рексам – Портите на замокот Чирк (ковано железо)
* Антоан Вато - ''Пјеро''
3 Родени
* 6 февруари – Алберто Пуличино, малтешки сликар (починал во 1759 )
* 27 февруари – Алехандро Гонзалез Веласкез, шпански архитект и сликар од доцниот барокен период (починал во 1772 година)
* 29 мај – Лоренцо Де Каро, неаполски сликар (починал во 1777 )
* 25 август - Шарл-Амеде-Филип ван Лу, француски сликар (починал во 1795 година)
* 16 септември – Етјен Фике, француски гравер (починал во 1794)
* 13 октомври – Јозеф Игнац Милдорфер, австриски сликар (починал во 1775 година)
*''датум непознат''** Доминик Серес, француски сликар на поморски сцени (починал во 1793 )
** Анџелика Ле Гру Пероти, италијанска сликарка од рококо стилот (починала во 1776 година)
** Лиу Јонг, кинески политичар и калиграф во времето на династијата Чјинг (починал во 1804 година)
4 Починати
* 3 мај – Пјер Ле Гро Помладиот, француски скулптор, активен во барокниот Рим (роден во 1666 година)
* 7 мај – Себастијано Бомбели, италијански барокен сликар, претежно во Венеција (роден во 1635 година)
* 22 јули – Џовани Џозефо дал Соле, италијански пределен сликар и гравер од Болоња (роден во 1654 година)
* 8 август – Кристоф Лудвиг Агрикола, германски сликар (роден во 1667 година )
* септември – Јан Виникс, холандски сликар (роден во 1642 година)
* 6 септември – Карло Чињани, италијански сликар од Болоњската школа (роден во 1628 година )
* 14 октомври – Арнолд Хаубракен, холандски сликар и писател од Дордрехт (роден во 1660 година)
* 15 октомври – Јан Мортел, холандски сликар (роден во 1650)
* 2 ноември – Георг Јохан Матарнови, германски скулптор и архитект кој дејствувал во Санкт Петербург (датумот на раѓање е непознат)
* 19 ноември – Хендрик ван Штрек, холандски сликар на црковни ентериери од златното време (роден во 1659 година)
*''датум непознат''** Јан Батист Бројгел, фламански барокен сликар на цвеќиња (роден во 1647 година)
** Хозе Гарсија Идалго, шпански барокен сликар (роден 1646 година)
** Јохан Улрих Краус, германски илустратор, гравер и издавач (роден во 1655 година)
** Арнолд Франс Рубенс, фламански барокен сликар специјализиран за слики од предели и битки (роден во 1687 година)
** Џузепе Антонио Торичели, италијански скулптор и гравер на скапоцени камења од доцниот барок, активен во Фиренца (роден во 1662 година)
1702 во уметноста

1702 година во уметноста содржи некои значајни настани.
1 Настани
* Завршување на храмот Нјатапола во Непал од кралот Бупатиндра Мала.
2 Слики
* Лудолф Бахуизен - ''Битка кај Заливот Виго''* Огата Корин - ''Перуника''* Себастиано Ричи
**''Алегорија на кнежевските доблести'' (палата Шенбрун, Виена)
**''Успение на Богородица'' (Галерија на старите мајстори, Дрезден)
3 Родени
* 31 јули – Жан Денис Атире, француски језуитски мисионер и сликар (починал во 1768 година)
* 15 август – Франческо Цукарели, сликар, избран во Венецијанската академија во 1763 година (починал во 1788 година)
* 22 декември – Жан-Етјен Лиотар, швајцарско-француски сликар (починал во 1789 година)
*''непознат датум''** Матијс Акама, холандски сликар со историски и симболични теми (починал во 1783 година)
** Жозеф Авед, исто така наречен ''le Camelot'' (Продавецот) и ''Avet le Batave'' (Холандскиот Авет), француски рококо портретист (починал во 1766 година)
** Пјер-Александар Авелин, француски гравер, портретист, илустратор и графичар (починал во 1760 година)
** Јохан Волфганг Баумгартнер, германски сликар (починал во 1761 година)
** Пласидо Костанци, италијански сликар од семејството уметници Костанци (починал 1759)
** Ерколе Лели – италијански сликар или станал директор на Академијата во Болоња (починал во 1762)
** Карло Маркиони, италијански скулптор и архитект (починал во 1786)
** Андреј Матвеев, руски портретист (починал во 1739)
** Самуел Скот, англиски морски и топографски сликар и бакрописец (починал во 1772)
** Џејмс Сејмур, англиски сликар познат по својата коњаничка уметност (починал во 1752)
** Јожеф Ленард Вебер, унгарски скулптор (починал во 1773)
4 Починати
* 10 мај – Антонио Герарди, сликар, скулптор и архитект (роден 1638)
* 17 мај – Јан Вик, холандски сликар на воени теми (роден 1652)
* 22 јули – Филипо Пароди, скулптор (роден 1630)
*''непознат датум''** Федерико Ањели, италијански гравер и печатар, активен во Милано (роден 1626)
** Исидоро Аредондо, шпански сликар (роден 1653)
** Јан де Баен, холандски портретист (роден 1633)
** Николас де Вре, холандски сликар од Златното доба (роден 1645)
** Марселус Ларун, холандски сликар и гравер, активен во Англија (роден 1653)
** Дидрик Мелерум, фински сликар (роден 1642)
** Бернардо Ракети, италијански сликар на имагинарна ведута (роден 1639)
1722 во уметноста

1722 година во уметноста содржи некои значајни настани.
1 Настани
* Основање на првиот јавен театар во Данска, Лил Гренегаде.
2 Слики
* Вилијам Ајкман – Портрет на шкотскиот поет Алан Ремзи
* Вилијам Кент – Таван на собата Купола, Кензингтонската палата
* Сер Годфри Кнелер – Портрет на Томас Конингсби и неговите ќерки Маргарет и Франсис
* Николас Ланкре – ''Фестивалот во шумата''* Џовани Батиста Тјеполо – ''Мачеништвото на Свети Вартоломеј''* Марија Верелст – ''Вдовицата војвотка од Марлборо со Леди Дајана Спенсер'' (приближен датум)
3 Родени
* 6 март – Јохан Кристијан Бранд, австриски сликар (починал во 1795 година)
* 25 мај – Антон Чебеј, словенечки сликар (починал околу 1774 година)
* 16 јули – Џозеф Вилтон, англиски скулптор и член-основач на Кралската академија (починал во 1803 година)
* 12 август – Џузепе Балдриги, италијански сликар (починал во 1803 година)
* 2 септември – Вигилиус Ериксен, дански сликар и кралски портретист (починал во 1782 година)
* 3 октомври – Јохан Хајнрих Тишбајн, член на семејството германски сликари Тишбајн (починал во 1789 година)
* 30 ноември – Теодор Гардел, сликар и емајл (починал во 1761 година)
*''датум непознат''** Франческо Батаљоли, италијански сликар на ведута и капричио (починал во 1796 година)
** Доминик Серес „Постариот“, морски сликар роден во Франција (починал во 1793 година)
4 Починати
* 7 јануари – Антоан Којпел, француски сликар (роден 1661 година)
* 12 март – Кристијан Беренц, германски уметник (роден 1658 година)
* 12 април – Антонио Занки, италијански сликар на платна за цркви во Венеција (роден 1631 година)
* 4 мај – Клод Жило, француски сликар, гравер, илустратор на книги, металски работник и театарски дизајнер (роден 1673 година)
* 19 мај – Јан Карел Донатус ван Бек, холандски сликар (роден 1638 година)
* 23 мај – Пјер Авелин, француски гравер, издавач на печатени материјали и продавач на печатени материјали (роден 1656 година)
* 10 јуни – Франческантонио Коратоли, италијански сликар на фрески (роден 1671 година)
* 7 август – Јохан Георг Бек, германски гравер (роден 1676 година)
* 12 ноември – Адриен ван дер Верф, холандски сликар на портрети и еротски, побожни и митолошки сцени (роден 1659 година)
* 21 ноември – Себастијан ван Акен, фламански историски сликар (роден 1648 година)
*''датум непознат''** Марцијале Карпинони, италијански сликар (роден околу 1644 година)
** Филипо Танкреди, италијански сликар на црковни фрески (роден 1655 година)
** Ма Јуанју, кинески сликар за време на династијата Ќинг (роден околу 1669 година)
5 Наводи